Datum: 26. 10. 2017

**ZADEVA: *Odgovor/i na vprašanje/a v zvezi z javnim naročilom št. JPE-RAZ-399/17***

Spoštovani,

preko portala javnih naročil smo prejeli vprašanja gospodarskih subjektov v zvezi z objavljeno razpisno dokumentacijo za javno naročilo št. **JPE-RAZ-399/17** – **DOBAVA IN POSTAVITEV DVEH PLINSKIH TURBOAGREGATOV IN DVEH PARNIH UTILIZATORJEV ZA PLINSKO PARNO ENOTO TOPLARNA LJUBLJANA – LOT 1**.V nadaljevanju vam posredujemo odgovore oziroma pojasnila na prejeta vprašanja.

*V skladu s tč. 5.1 razpisne dokumentacije so sestavni del razpisne dokumentacije tudi vse morebitne spremembe, dopolnitve in popravki razpisne dokumentacije ter pojasnila in odgovori na vprašanja gospodarskih subjektov s strani naročnika.*

**VPRAŠANJE:**

Pozdravljeni,
ESPD obrazec se ne odpre pravilno, lahko prosim preverite, če je povezava pravilna.

Hvala

**ODGOVOR:**

Naročnik je preveril ESPD obrazec in le-ta deluje pravilno.

Gospodarski subjekt uvodoma na svoj računalnik shrani naročnikov ESPD obrazec, ki je na voljo na naročnikovi spletni strani (v elektronski obliki v formatu xml), na mestu, kjer je objavljena razpisna dokumentacija. Gospodarski subjekt na spletni povezavi, ki jo je za pripravo obrazca ESPD uporabil naročnikin jo navedel v razpisni dokumentaciji (tj. spletna stran <http://www.enarocanje.si/_ESPD/>, kjer je dostopna brezplačna elektronska storitev ESPD) prične z izpolnjevanjem obrazca ESPD tako, da **označi, da je gospodarski subjekt** in izbere možnost: **»Uvoziti naročnikov ESPD«**.Gospodarski subjekt izbere ukaz »Prebrskaj…« in na računalniku oziroma drugem elektronskem mediju poišče ESPD (.xml datoteko), ki ga je za potrebe predmetnega javnega naročila pripravil naročnik ter ga objavil hkrati z razpisno dokumentacijo, gospodarski subjekt pa ga je predhodno shranil na računalnik ali drug elektronski medij. Nato izbere ukaz »**Uvozi ESPD«** in začne z izpolnjevanjem ESPD.

Lepo pozdravljeni!

JAVNI HOLDING Ljubljana, d.o.o.

Sektor za javna naročila